ઓમકાર રિયલ્ટર્સ પ્લાનિંગ ઍન્ડ ડિઝાઇનના સિનિયર વાઇસ પ્રેસિડન્ટ અમર તેન્ડુલકરે કહ્યું હતું કે ‘વરસાદી પાણી સ્વચ્છ હોય છે એમાં વધુ પ્રક્રિયા કરવાની આવશ્યકતા નથી હોતી. વળી વરસાદી પાણીનો સંગ્રહ કરવાથી માટીનાં ધોવાણ તથા પૂર જેવી સમસ્યામાં પણ ઘટાડો થાય છે જે અત્યારે શહેરોની મુખ્ય સમસ્યાઓ બની રહી છે. આ પદ્ધતિને વિકસાવવાથી પાણીની માગ તથા પુરવઠા વચ્ચેના તફાવતને ઓછો કરી શકાય છે, જેનાથી આત્મનિર્ભરતા પણ વધે છે.’